Komisijas ziņojums Eiropas Parlamentam un Padomei par Eiropas Globalizācijas pielāgošanas fonda darbību 2008. gadā /* COM/2009/0394 galīgā redakcija */





[pic] | EIROPAS KOPIENU KOMISIJA | Briselē, 28.7.2009 COM(2009) 394 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par Eiropas Globalizācijas pielāgošanas fonda darbību 2008. gadā 1. IEVADS Eiropas Globalizācijas pielāgošanas fondu (“EGF”) izveidoja ar Regulu (EK) Nr. 1927/2006[1] (“EGF regula”[2]) ar mērķi paust solidaritāti darba ņēmējiem, kurus apjomīgu strukturālu pārmaiņu dēļ skārusi atlaišana, un lai palīdzētu šiem cilvēkiem. Fondu veidoja, lai saskaņotu atvērtas tirdzniecības ilgtermiņa priekšrocības izaugsmes un nodarbinātības ziņā ar negatīvajiem īstermiņa efektiem, kādus globalizācija var radīt, īpaši attiecībā uz visneaizsargātāko un mazāk kvalificēto darba ņēmēju nodarbinātību. EGF 16. pantā paredzēts, ka katru gadu līdz 1. jūlijam Komisija iesniedz Eiropas Parlamentam un Padomei kvantitatīvu un kvalitatīvu pārskatu par EGF darbībām, kas veiktas iepriekšējā gadā. Pārskatā galveno uzmanību pievērš EGF sasniegtajiem rezultātiem un jo īpaši ietver informāciju, kas saistīta ar iesniegtajiem pieprasījumiem, pieņemtajiem lēmumiem, finansētajām rīcībām, tostarp to, kā tās papildina struktūrfondu, jo īpaši Eiropas Sociālā fonda (ESF) finansētās rīcības, un sniegtā finansējuma izbeigšanu. Turklāt tajā dokumentē pieprasījumus, kurus noraidīja nepietiekama apropriāciju apjoma vai neatbilstības dēļ. 2. VISPāRīGS PāRSKATS PAR EGF DARBīBāM 2008. GADā. Komisija 2008. gadā saņēma piecus pieteikumus par finansējumu no EGF. Šos pieteikumus iesniedza trīs dalībvalstis saistībā ar 6587 atlaišanas gadījumiem; pieprasījuma kopsumma bija EUR 20 626 022. Pēc padziļinātas minēto pieteikumu atbilstības analīzes Komisija 2008. gada 31. decembrī iesniedza trīs no šiem pieteikumiem budžeta lēmējinstitūcijai, bet vēl divus pieteikumus turpināja vērtēt. 2008. gadā astoņos gadījumos EGF piešķīra finansējumu par kopējo summu EUR 49 035 729 (t. i., 9,8 % no summas, kas EGF pieejama gadā); pieci no šiem piešķīrumiem bija par 2007. gadā saņemtiem pieteikumiem, un trīs – par 2008. gadā saņemtiem pieteikumiem. Šos līdzekļus izmantoja, lai finansētu aktīvas politikas pasākumus darba tirgū (lielākoties darba meklētāju pabalstiem, apmācības un nodarbinātības stimulēšanai), kas vērsti uz 9941 atlaistiem darba ņēmējiem piecās dalībvalstīs. Pirmos pārskatus par EGF finansējuma īstenošanu Komisija saņēma 2008. gadā. Šie pārskati liecināja, ka EGF finansējums tieši palīdzējis reintegrēties nodarbinātībā 2158 darba ņēmējiem, kuri bija atlaisti autorūpniecībā un mobilo telefonu nozarē. Nobeiguma ziņojumā bija arī teikts, ka EGF finansējums ļāvis attiecīgajām dalībvalstīm uzlabot pasākumu kopumu, kas vērsti uz atlaistajiem darba ņēmējiem, konkrēti īstenojot inovatīvas sociālas darbības un pagarinot atbalsta sniegšanas laiku, kas nebūtu bijis iespējams bez EGF finansējuma. 3. TURPMāKI PASāKUMI PēC 2007. GADA PāRSKATA PAR EGF DARBīBU EGF regulas 20. pantā paredzēta iespēja pārskatīt šo regulu, pamatojoties uz pirmo gada pārskatu par EGF darbību, lai “nodrošinātu, ka EGF ievēro solidaritātes mērķus”. Tāpēc pirmajā gada pārskatā par EGF (pieņemts 2008. gada 2. jūlijā[3] kā Atjauninātās sociālās programmas[4] neatņemama daļa) Komisija norādīja, ka tā izpētīs veidus, ka uzlabot fonda ietekmi un vienkāršot procedūras. Pārskatā bija izklāstīti vairāki jautājumi, kurus izskatīs ar mērķi ierosināt grozījumus EGF regulā pirms nākamā gada pārskata publicēšanas. Komisija minēja vairākus iemeslus, kāpēc tā EGF pirmajā darbības gadā saņēmusi tikai dažus pieteikumus par finansējumu. Minētie iemesli bija neskaidrība par atbilstību prasībām, lai saņemtu finansējumu, augstais atlaišanas gadījumu skaits, kas jāsasniedz, lai saņemtu EGF finansējumu, un īsais EGF finansēto pasākumu īstenošanas laiks. Tāpēc, izmantojot anketu un rīkojot konferenci (Briselē 2008. gada 4. septembrī), Komisija veica sīkāku analīzi par to, ko EGF galvenās ieinteresētās personas (dalībvalstu un sociālo partneru organizāciju pārstāvji valsts un Eiropas līmenī) gaida un kādas ir viņu vajadzības. Apspriešanā konstatēja, ka vairākums ieinteresēto personu deva priekšroku atjauninātajam EGF, kas var lielākā mērā iesaistīties notikumu gaitā, sniedzot atbalstu darba ņēmējiem masveida atlaišanas gadījumos, kas skar mazāk nekā 1000 darba ņēmējus, un ļaujot to īstenot ilgākā laika posmā. Vairākums dalībvalstu pieminēja arī līdzfinansējuma likmes (t. i., 50 %) jautājumu – dalībvalstis, kurām jau radušās grūtības līdz ar ekonomiskās situācijas pasliktināšanos, uzskatīja, ka šī likme nav pietiekama. Eiropas ekonomikas atveseļošanas plānā[5], ko publicēja 2008. gada 26. novembrī, Komisija atkārtoti norādīja, ka tā pārskatīs EGF noteikumus, lai Eiropas Savienība varētu palīdzēt krīzes skartajiem darba ņēmējiem un pievērstos viņu nodarbinātības iespējām ilgtermiņā. Ar mērķi mazināt ekonomikas krīzes ilgtermiņa sociālo ietekmi Komisija 2008. gada 16. decembrī pieņēma priekšlikumu regulai, ar ko groza EGF regulu[6], un tajā iekļautie nozīmīgākie noteikumi bija šādi: - pieteikumam vajadzīgo atlaišanas gadījumu skaita samazināšana no 1000 līdz 500 darba ņēmējiem; - īstenošanas termiņa pagarināšana no 12 līdz 24 mēnešiem; - līdzfinansējuma likmes palielināšana no 50 līdz 75 %[7]; - pagaidu atkāpe, kas paredz, ka pasaules finanšu un ekonomikas krīzes dēļ atlaisti darba ņēmēji var saņemt palīdzību, ja pieteikumus, kuru pamatā ir minētais kritērijs, iesniedz pirms 2010. gada beigām. 4. EGF 2008. GADA DARBīBU ANALīZE. 4.1. 2008. gadā saņemtie pieteikumi Komisija 2008. gadā saņēma piecus pieteikumus par finansējumu no EGF, ieskaitot vienu pieteikumu, kurš tika atsaukts 2007. gadā un atkārtoti iesniegts 2008. gada sākumā. Trīs no šiem pieteikumiem budžeta lēmējinstitūcija apstiprināja 2008. gadā, bet divus atlikušos Komisijas dienesti gada beigās joprojām vērtēja. 1. tabula. 2008. gadā saņemtie pieteikumi DELPHI (ES) (EGF/2008/02) | 6.2.2008. | a | 10 471 778 | 1589 | 1589 | Alytaus Tekstilė (LT) (EGF/2008/03) | 8.5.2008. | a | 298 994 | 1089 | 600 | Castilla y León un Aragón (ES) (EGF/2008/04)[8] | 29.12.2008. | b | 2 694 300 | 1082 | 588 | Cataluña (ES) (EGF/2008/05) | 29.12.2008. | b | 3 306 750 | 1269 | 1100 | Kopā | 20 626 022 | 6587 | 5435 | Neviens pieteikums 2008. gadā netika noraidīts neatbilstības vai nepietiekamu apropriāciju dēļ. 4.1.1. 2008. gadā saņemtie pieteikumi uz dalībvalsti Trīs dalībvalstis iesniedza pieteikumu, lai saņemtu palīdzību no EGF 2008. gadā: Spānija (trīs pieteikumi), Itālija (viens pieteikums) un Lietuva (viens pieteikums). 4.1.2. 2008. gadā saņemtie pieteikumi pēc pieprasītās finansējuma summas Dalībvalstij, kura iesniedz pieteikumu par EGF atbalstu, ir jāizstrādā saskaņots pasākumu kopums, kas vislabāk piemērots konkrētajam darba ņēmēju profilam, un jāizlemj par palīdzības apjomu, ko tā prasa no EGF. EGF regulā nav paredzēts pieprasāmās summas maksimālais apjoms, taču ir iespējams, ka, Komisijas dienestiem vērtējot pieteikumu, rodas jautājumi, kuru dēļ dalībvalstīm nākas pārskatīt ierosināto personalizēto pasākumu kopumus, tādējādi ietekmējot pieprasītā atbalsta summu. Atbalsts, ko 2008. gadā pieprasīja no EGF, bija apjomā no EUR 298 994 Lietuvas pieteikumā (EGF/2008/03) līdz EUR 10 471 778 Spānijas pieteikumā par DELPHI gadījumu (EGF/2008/05). 4.1.3. 2008. gadā saņemtie pieteikumi pēc atbalstam pieteikto darba ņēmēju skaita EGF finansētie pasākumi 2008. gadā tieši attiecās uz 5435 atlaistajiem darba ņēmējiem. To vidū bija 588 darba ņēmēji Spānijas sagatavotajā pieteikumā par bijušajiem autorūpniecības nozares darbiniekiem Castilla y León un Aragón (EGF/2008/04), gan arī 1589 darba ņēmēji Spānijas pieteikumā saistībā ar DELPHI (EGF/2008/02). Trīs no pieciem 2008. gadā iesniegtajiem pieteikumiem bija vērsti uz vairāk nekā 1000 atlaistiem darba ņēmējiem, bet divi finansējumi bija vērsti uz daudz mazāku cilvēku skaitu (600 darba ņēmēji EGF/2008/03 un 588 darba ņēmēji EGF/2008/04). Darba ņēmējus skaits, uz kuriem vērsts EGF atbalsts, atšķiras, un dažos gadījumos tas atkarīgs no pieteikumu iesniegušās dalībvalsts izvēles sniegt atbalstu visiem atlaistajiem darba ņēmējiem vai vērst palīdzību tikai uz atsevišķiem darba ņēmējiem, īpaši tiem, kuriem rodas ārkārtējas grūtības saistībā ar palikšanu darba tirgū. 4.1.4. 2008. gadā saņemtie pieteikumi pēc pieprasītās finansējuma summas uz vienu darba ņēmēju Pieteikuma iesniedzēja dalībvalsts var pēc savas izvēles izveidot individuālo pakalpojumu kopumu, ko tā sniedz attiecīgajiem atlaistajiem darba ņēmējiem, ievērojot EGF regulas noteikumus. Tādēļ vienam atlaistajam darba ņēmējam pieprasītā summa var atšķirties atkarībā no atlaišanas gadījuma nopietnības, situācijas attiecīgajā darba tirgū, no atlaistā darba ņēmēja konkrētajiem apstākļiem, pasākumiem, ko dalībvalsts jau veikusi, utt. Praksē ierosinātās summas uz vienu darba ņēmēju 2008. gadā bija gan mazāk par EUR 500 Lietuvas gadījumā (EGF/2008/04), gan vairāk nekā EUR 6500 Spānijas pieteikumā saistībā ar DELPHI gadījumu (EGF/2008/02). 4.1.5. 2008. gadā saņemtie pieteikumi pēc intervences kritērijiem Divi no 2008. gadā iesniegtajiem pieteikumiem bija izveidoti, pamatojoties uz EGF regulas 2. panta a) punktu, kurā minēta štatu samazināšana uzņēmumā un tā piegādes vai pakārtotajos uzņēmumos. Triju citu 2008. gadā iesniegtu pieteikumu pamatā bija 2. panta b) punkts, kas attiecas uz štata vietu samazināšanu NUTS II viena reģiona vai divu kaimiņu reģionu NACE 2. nozarē. 4.2. 2008. gadā piešķirtais atbalsts Budžeta lēmējinstitūcija pieņēma astoņus lēmumus par finansējuma piešķiršanu no EGF 2008. gadā: pieci attiecās uz 2007. gadā iesniegtiem pieteikumiem, kuri gada beigās vēl nebija apstiprināti, bet triju citu lēmumu pamatā bija 2008. gadā saņemti un novērtēti pieteikumi. Budžeta lēmējinstitūcija nenoraidīja nevienu EGF atbalsta priekšlikumu, ko tai ir iesniegusi Komisija, un nav izdarījusi nekādus grozījumus priekšlikumos. 2. tabula. 2008. gadā piešķirtais finansējums attiecībā uz lēmumiem par finansējumu Piemonte (IT) (EGF/2007/06) | 10.8.2007. | b | 2008/916/EC (19.11.2008.) | C (2008) 8070 (8.12.2008.) | 7 798 750 | Lombardia (IT) (EGF/2007/07) | 17.8.2007. | b | 2008/916/EC (19.11.2008.) | C (2008) 8071 (8.12.2008.) | 12 534 125 | Textiles (MT) (EGF/2007/08) | 12.9.2007. | c | 2008/370/EC (10.4.2008.) | C (2008) 2176 (22.5.2008.) | 681 207 | Lisboa-Alentejo (PT) (EGF/2007/10) | 9.10.2007. | b | 2008/370/EC (10.4.2008.) | C (2008) 7278 (21.11.2008.) | 2 425 675 | 2007. gadā saņemto pieteikumu summa | 34 410 757 | Toscana (IT) (EGF/2008/01) | 12.2.2008. | b | 2008/916/EC (19.11.2008.) | C (2008) 8073 (8.12.2008.) | 3 854 200 | DELPHI (ES) (EGF/2008/02) | 6.2.2008. | a | 2008/818/EC (22.10.2008.) | C (2008) 7292 (24.11.2008.) | 10 471 778 | Alytaus Tekstilė (LT) (EGF/2008/03) | 8.5.2008. | a | 2008/818/EC (22.10.2008.) | C (2008) 7278 (21.11.2008.) | 298 994 | 2008. gadā saņemto pieteikumu summa | 14 624 972 | Kopā | 49 035 729 | 3. tabula. 2008. gadā piešķirtais finansējums – palīdzību saņēmušie darba ņēmēji Piemonte (IT) (EGF/2007/06) | Tekstilrūpniecība | 1537 | 1537 | 7 798 750 | 5074 | Lombardia (IT) (EGF/2007/07) | Tekstilrūpniecība | 1816 | 1816 | 12 534 125 | 6902 | Textiles (MT) (EGF/2007/08) | Tekstilrūpniecība | 675 | 675 | 681 207 | 1009 | Lisboa-Alentejo (PT) (EGF/2007/10) | Autorūpniecība | 1549 | 1122 | 2 425 675 | 2162 | 2007. gadā saņemto pieteikumu summa | 6621 | 6194 | 34 410 757 | 5555 | Toscana (IT) (EGF/2008/01) | Tekstilrūpniecība | 1558 | 1558 | 3 854 200 | 2474 | DELPHI (ES) (EGF/2008/02) | Autorūpniecība | 1589 | 1589 | 10 471 778 | 6590 | Alytaus Tekstilė (LT) (EGF/2008/03) | Tekstilrūpniecība | 1089 | 600 | 298 994 | 498 | 2008. gadā saņemto pieteikumu summa | 4236 | 3747 | 14 624 972 | 3903 | Kopā | 10 857 | 9941 | 49 035 729 | 4933 | 4.2.1. Finansētās darbības Regulas 1927/2006 3. pantā paredzēts, ka EGF var līdzfinansēt tikai aktīvus darba tirgus pasākumus, kuru mērķis ir reintegrēt atlaistos darbiniekus darba tirgū. Turklāt tajā paredzēts, ka EGF var finansēt tehniskās palīdzības pasākumus, ko dalībvalsts veic, lai sekmētu finansiālā atbalsta sagatavošanu, pārvaldību, informēšanu par to un reklāmu, kā arī tā izmantošanas kontroli. Ierosinātajiem pasākumiem paredzēto izmaksu dalījumu astoņos EGF finansējumos 2008. gadā, kā arī informāciju par tehniskās palīdzības pasākumiem skatīt tabulā zemāk. 4. tabula. 2008. gadā finansētās darbības, pamatojoties uz EUROSTAT klasifikāciju[9] Darba tirgus politikas (DTP) intervenču EUROSTAT klasifikācija | Summa, kas piešķirta no EGF (euro) | % no kopējās summas | Ar DTP saistīti pakalpojumi | 30 537 989 | 62,28 % | 1 | Pakalpojumi klientiem (palīdzība darba meklētājiem, profesionālā orientācija, prasmju sertifikācija u. tml.) | 4 519 185 | 9,22 % | Pabalsts darba meklēšanai | 26 018 804 | 53,06 % | Ar DTP saistīti pasākumi | 16 718 820 | 34,09 % | 2 | Apmācība | 7 899 843 | 16,11 % | Pabalsts apmācībai | 3 033 250 | 6,19 % | 3 | Darba rotācija un darba dalīšana | Nav pieejams | Nav pieejams | 4 | Veicināšanas pasākumi nodarbinātības jomā | 4 709 608 | 9,60 % | 4.1 | Veicināšanas pasākumi saistībā ar pieņemšanu darbā | 2 666 896 | 5,44 % | 4.2 | Veicināšanas pasākumi saistībā ar nodarbinātības saglabāšanu | 2 042 712 | 4,17 % | 5 | Atbalstīta nodarbinātība un rehabilitācija | Nav pieejams | Nav pieejams | 6 | Tieša darbavietu izveide | Nav pieejams | Nav pieejams | 7 | Veicināšanas pasākumi saistībā ar darbības sākšanu | 1 076 119 | 2,19 % | Tehniskā palīdzība (Regulas Nr. 1927/2006 3. pants) | 1 778 920 | 3,63 % | Kopā | 49 035 729 | 100 % | 4.2.2. Informācija par darba ņēmējiem, kuri saņēmuši EGF atbalstu Atbalsts, ko piešķīra 2008. gadā, bija vērsts uz to, lai palīdzētu 9941 atlaistiem darba ņēmējiem piecās dalībvalstīs (skatīt pielikumu – “Informācija par darba ņēmējiem, kuriem paredzēts EGF atbalsts 2008. gadā”). 4.2.3. Komplementaritāte ar citām darbībām, kuras finansētas no struktūrfondiem, īpaši no ESF EGF un ESF ir lielākie ES instrumenti, kas vērsti uz to, lai uzlabotu nodarbinātības rādītājus un nodrošinātu ātru reintegrāciju darba tirgū, īstenojot aktīvas darba tirgus politikas pasākumus. To komplementaritāte izpaužas iespējās risināt minētos jautājumus divos atšķirīgos līmeņos: EGF piedāvā īpaši pielāgotu palīdzību darba ņēmējiem, kas atlaisti konkrētā Eiropas līmeņa masveida atlaišanā, savukārt ESF darbojas, daudzgadu programmās atbalstot stratēģiskus ilgtermiņa mērķus (piemēram, cilvēkkapitāla palielināšana, pārmaiņu vadība). Saistībā ar nesenās ekonomikas krīzes sociālo ietekmi Komisija nāca klajā ar Eiropas ekonomikas atveseļošanas plānu, lai grozītu abu fondu darbību tā, lai tie krīzes laikā būtu elastīgāki. Labs veiksmīgas komplementaritātes piemērs starp ESF un EGF ir BenQ gadījums (EGF/2007/03), kuram piešķīra atbalstu 2007. gadā. Šajā gadījumā palīdzību sniedza atlaistiem darbiniekiem, kas piekrita reģistrēties “pārejas uzņēmumā” ( Transfergesellschaft ), kurā ESF programmās[10] īstenotos pasākumus darīja pieejamus arī BenQ atlaistajiem darba ņēmējiem. Daži no minētajiem darba ņēmējiem vispirms piedalījās īstermiņa apmācībā, ko līdzfinansēja ESF, lai iegūtu Eiropas datorapliecību, un pēc tam piecus mēnešus ilgā apmācībā, lai iegūtu “vadības palīga” kvalifikāciju – to līdzfinansēja EGF. 4.2.4. Sasniegtie rezultāti Galvenais informācijas avots par EGF sasniegtajiem rezultātiem ir nobeiguma ziņojums, kas dalībvalstij jāsniedz ne vēlāk kā sešus mēnešus pēc EGF pasākumu īstenošanas perioda beigām, kā paredzēts EGF regulas 15. pantā. Komisija 2008. gadā saņēma trīs nobeiguma ziņojumus saistībā ar šādiem pieteikumiem: PSA (Francija), Renault (Francija) un BenQ (Vācija). Šajos nobeiguma ziņojumos bija uzsvērta EGF pievienotā vērtība, jo tas ļāva abām dalībvalstīm izmantot veiksmīgas jaunas pieejas (piemēram, mijiedarbība līdzīgā situācijā esošās grupās, plašāki ievirzes un konsultāciju pakalpojumi). Turklāt BenQ gadījumā EGF ļāva pagarināt dažu apmācības un konsultāciju pasākumu ilgumu, pārsniedzot parasto termiņu un tādējādi sniedzot lielāku un efektīvāku palīdzību. PSA (EGF/2007/01) Pirmajā EGF iesniegtajā pieteikumā (2007. gada 9. martā) Francija velējās palīdzēt 267 darba ņēmējiem, kas bija atlaisti Francijas autoražotāja uzņēmuma PSA piegādātājuzņēmumos. Saskaņā ar nobeiguma ziņojumu 256 no minētajiem darba ņēmējiem piedalījās EGF atbalstītos pasākumos. EGF īstenošanas perioda beigās 106 iesaistītie darba ņēmēji (41 %) joprojām bija bez darba, bet 150 darba ņēmēji (59 %) bija atraduši ilgtspējīga darba iespējas, t. i.: - 76 bija darba līgums uz nenoteiktu laiku; - 20 bija izveidojuši savu uzņēmumu; - 54 darba ņēmējiem bija līgums uz noteiktu laiku vai pagaidu līgums uz laiku, kas ilgāks par sešiem mēnešiem. Renault (EGF/2007/02) Otrajā pietikumā par EGF atbalstu, kuru saņēma 2007. gada 23. martā, Francija sākotnēji vēlējās vērst pasākumus uz 628 darba ņēmējiem, kas bija atlaisti Renault piegādātājuzņēmumos. Nobeiguma ziņojumā bija teikts, ka no tiem 366 darba ņēmēji guva labumu no EGF finansētiem pasākumiem, bet 262 uzskatīja, ka varēs atrast darbu bez papildu pasākumiem vai jau bija atraduši darbu pirms līdzfinansēto pasākumu īstenošanas sākuma. EGF atbalsta īstenošanas beigās 133 no iesaistītajiem darba ņēmējiem (36 %) bija bez darba vai iesaistīti darbā vai apmācības programmās, kas īsākas par sešiem mēnešiem. Turklāt 105 no darba ņēmējiem (29 %) bija iesaistīti apmācības programmās, kas ilga vismaz sešus mēnešus, bet 129 darba ņēmēji (35 %) bija atraduši ilgtspējīga darba iespējas, t. i.: - 77 bija darba līgums uz nenoteiktu laiku; - 10 bija izveidojuši savu uzņēmumu; - 42 darba ņēmējiem bija līgums uz noteiktu laiku vai pagaidu līgums uz laiku, kas ilgāks par sešiem mēnešiem. BenQ (EGF/2007/03) Vācija iesniedza pieteikumu par EGF atbalstu 2007. gada 27. jūnijā, un tas bija sākotnēji vērsts uz 2400 darba ņēmējiem, ko bija atlaidis mobilo telefonu ražotājs BenQ . Īstenošanas ziņojumā bija teikts, ka no 2528 atlaistajiem darba ņēmējiem, kas faktiski reģistrējās “pārejas uzņēmumā” ( Transfergesellschaft ) (to izveidoja 2007. gada 1. janvārī, lai gūtu labumu no aktīva darba tirgus politikas pasākumiem) EGF īstenošanas perioda beigās 561 darba ņēmējs (22 %) joprojām bija bez darba, 88 vairs nebija pieejami darba tirgū (ilgtermiņa apmācības, slimības vai pensijas dēļ), bet 1879 darba ņēmēji (74 %) bija atraduši ilgtspējīga darba iespējas, un 77 no viņiem bija izveidojuši savu uzņēmumu. 5. tabula. 2008. gadā saņemtajos nobeiguma ziņojumos norādītie rezultāti Darba ņēmēji, kuriem nevajadzēja EGF palīdzību | 9 | 262 | - | 271 | Palīdzību saņēmušo darba ņēmēju skaits | 256 | 366 | 2528 | 3150 | No tiem saņēma šādu palīdzību: | Apmācība / pārkvalifikācija | 198 (77 %) | 198 (54 %) | 256 (10 %) | 652 (21 %) | Pabalsts darba meklēšanai /apmācībai | 256 (100 %) | - | 2528 (100 %) | 2784 (88 %) | Atbalsts darba meklēšanā / konsultācijas | - | 366 (100 %) | 2055 (81 %) | 2421 (77 %) | Uzņēmējdarbību veicinoši pasākumi | - | - | 99 (4 %) | 99 (3 %) | Veicināšanas pasākumi nodarbinātības jomā | 150 (59 %) | 38 (10 %) | 408 (16 %) | 596 (19 %) | Pēc EGF pasākumiem nodarbinātībā reintegrēto darba ņēmēju skaits | 150 (59 %) |129 (35 %) |1879 (74 %) |2158 (69 %) | | 4.2.5. Tehniskās palīdzības pasākumi, kurus veikusi Komisija Informācija un reklāma EGF regulas 9. pantā paredzēts, ka Komisija “ internetā izveido tīmekļa vietni, visās Kopienas valodās sniedzot informāciju par EGF, kā arī norādījumus par pieprasījumu iesniegšanu, jaunāko informāciju par apstiprinātajiem un noraidītajiem pieprasījumiem un uzsverot budžeta lēmējinstitūcijas lomu ”. Tīmekļa vietne 2008. gadā EGF tīmekļa vietnē (http://ec.europa.eu/egf) 36 937 apmeklētāji bija apskatījuši 81 206 lapas. Populārākās lapas 2008. gadā bija EGF galvenā lapa, lapas ar pārskatu par saņemtajiem pieteikumiem un svarīgākajiem ar EGF saistītajiem dokumentiem. EGF brošūru, ko Komisija bija izstrādājusi 2007. gadā, 2008. gadā lejupielādēja vismaz 2800 reizes. Saskaņā ar prasībām EGF regulas 9. pantā Komisijas dienesti ir pārtulkojuši EGF tīmekļa vietni visās 23 Kopienas valodās. EuroBarometer EuroBarometer standarta pētījumu Nr. 70 veica no 2008. gada 6. oktobra līdz 6. novembrim. Atbildot uz jautājumu “ Vai esat dzirdējis vai lasījis par Eiropas Globalizācijas pielāgošanas fondu, kas palīdz globalizācijas upuriem? ”, cilvēki bija aicināti izvēlēties vienu no šīm atbildēm: - “Jā, un esmu par to ļoti labi informēts” vai - “Jā, bet neesmu īpaši labi par to informēts”, vai - “Nē, nekad neesmu par to dzirdējis, nedz lasījis”. Rezultāti (šā ziņojuma izstrādes brīdī vēl nav publicēti) liecina, ka ES-27 22 % cilvēku ir dzirdējuši par EGF, bet tikai 3 % ir par to labi informēti, savukārt 71 % cilvēku nekad nav dzirdējuši par EGF. Sanāksmes ar valsts iestādēm un sociālajiem partneriem “Ekspertu grupa sadarbībai ar Eiropas Globalizācijas pielāgošanas fonda kontaktpersonām” (kods E2100), kurā ir dalībvalstu pārstāvji, trešoreiz tikās 2008. gada 6. martā. Lai sagatavotos EGF regulas pārskatīšanai, Komisijas dienesti uzaicināja EGF ieinteresētās personas uz konferenci Briselē 2008. gada 4. septembrī. Pasākuma mērķis bija tikties ar dalībvalstīm un sociālajiem partneriem, lai apspriestu atbildes, ko saņēma uz 2008. gada jūlijā izsūtīto anketu, un pamatjautājumus, kas noteikti 2007. gada pārskatā par EGF darbību (skatīt 3. punktu). 4.2.6. Finanšu pārskats Piešķirtais finansējums Saskaņā ar Iestāžu 2006. gada 17. maija nolīgumu EGF nedrīkst pārsniegt maksimālo ikgadējo apjomu EUR 500 miljonus, ko var saņemt no jebkuras rezerves, kas pastāv iepriekšējā gada kopējo izdevumu maksimālajā apjomā, un/vai no atceltajām saistību apropriācijām no iepriekšējiem diviem gadiem. Turklāt EGF regulas 12. pantā paredzēts, ka katru gadu 1. septembrī vismaz 25 % no maksimālā gada apjoma jāpaliek pieejamiem līdz gada beigām parādījušos vajadzību segšanai. Budžeta lēmējinstitūcija 2008. gada laikā nolēma mobilizēt EGF astoņiem pieteikumiem par summu EUR 49 035 729 (skatīt 2. un 3. tabulu par finansējumu, kas piešķirts no EGF). Tehniskās palīdzības izdevumi Tehniskā palīdzība pēc Komisijas iniciatīvas, kas paredzēta EGF regulas 8. pantā, 2008. gadā nebija pieejama. 2008. gadā paziņotie pārkāpumi Saskaņā ar Komisijas Regulu (EK) Nr. 1681/94 2008. gadā nebija ziņojumu par pārkāpumiem attiecībā uz EGF. 2008. gadā izskatītie pārkāpumi 2008. gadā neizskatīja nevienu pārkāpumu. 4.2.7. Finansējuma piešķiršanas pabeigšana Nevienu no finansējumiem, kas piešķirti kopš EGF darbības sākuma, nepabeidza 2008. gadā. Pielikums. Informācija par darba ņēmējiem, kuriem paredzēts EGF atbalsts 2008. gadā Pieteikums (Atsauce) | Pieteikuma datums | Atlaisto darba ņēmēju skaits | Atbalstam pieteikto darba ņēmēju skaits | No tā — | No tā – personas ar ilgstošām veselības problēmām vai invaliditāti[11] | | | | | | Sievietes (%) | Personas, kas nav ES pilsoņi | 15-24 |25-54 | 55-64 |65+ | | | Sardegna (IT) (EGF/2007/05) |9.8.2007. |1044 |1044 |427 (41 %) |1 |5 |899 |138 |2 |Nav pieejams | | Piemonte (IT) (EGF/2007/06) |10.8.2007. |1537 |1537 |1013 (66 %) |55 |23 |1347 |167 |0 |Nav pieejams | | Lombardia (IT) (EGF/2007/07) | 17.8.2007. |1816 |1816 |1 230 (68 %) |71 |6 |1537 |272 |1 |Nav pieejams | | Textiles (MT) (EGF/2007/08) |12.9.2007. |675 |675 |533 (79 %) |0 |242 |401 |32 |0 |4 | | Lisboa-Alentejo (PT) (EGF/2007/10) |9.10.2007. |1549 |1122 |339 (30 %) |16 |39 |1024 |59 |0 |12 | |2007. gadā saņemto pieteikumu summa |6621 |6194 |3542 (57 %) |143 |315 |5208 |668 |3 |Nav pieejams | | Toscana (IT) (EGF/2008/01) |12.2.2008. |1558 |1558 |746 (48 %) |998 |102 |1276 |175 |5 |Nav pieejams | | DELPHI (ES) (EGF/2008/02) |6.2.2008. |1589 |1589 |23 (2 %) |0 |2 |1524 |63 |0 |5 | | Alytaus Tekstilė (LT) (EGF/2008/03) |8.5.2008. |1089 |600 |494 (82 %) |0 |4 |372 |224 |0 |34 | |2008. gadā saņemto pieteikumu summa |4236 |3747 |1263 (38 %) |998 |108 |3172 |462 |5 |Nav pieejams | | Kopā | 10 857 |9941 |4805 (48 %) |1141 |423 |8380 |1130 |8 |Nav pieejams | | [1] OV L 406, 30.12.2006., 1. lpp. Tehniskas kļūmes EGF regulā izlaboja 2008. gadā un publicēja OV L 48, 22.2.2008., 82. lpp. (visās valodās) un OV L 202, 31.7.2008., 74. lpp. (tikai angļu valodā). [2] “EGF regula” attiecas uz regulu, kur bija spēkā 2008. gada 31. decembrī, neskatoties uz grozījumiem šajā regulā, kas pieņemti vēlāk. [3] Komisijas paziņojums Eiropas Parlamentam un Padomei – Solidaritāte, saskaroties ar pārmaiņām. Eiropas Globalizācijas pielāgošanas fonds 2007. gadā. Pārskats un nākotnes izredzes. COM(2008) 421, galīgā redakcija, 2.7.2008. [4] Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai –Atjaunināta sociālā programma – iespējas, pieejamība un solidaritāte 21. gadsimta Eiropā, COM(2008) 412, galīgā redakcija, 2.7.2008. [5] Komisijas paziņojums Eiropadomei “Eiropas ekonomikas atveseļošanas plāns”, COM(2008) 800, galīgā redakcija, 26.11.2008. [6] Priekšlikums “Eiropas Parlamenta un Padomes Regula, ar kuru groza Regulu (EK) Nr. 1927/2006 par Eiropas Globalizācijas pielāgošanas fonda izveidi”, COM(2008) 867, 16.12.2008. [7] Regulā, ar kuru izdarīja grozījumus, kā to 2009. gadā pieņēma Eiropas Parlaments un Padome, paredzēts, ka līdzfinansējuma likmi uz laiku palielina no 50 % līdz 65 %, t. i., līdz “krīzes” atkāpes termiņa beigām, kurš noteikts 2011. gada 31. decembrī. [8] Pārskatīts 2009. gada 23. februārī. [9] Tabula pilnība neatbilst EUROSTAT izmantotajām metodēm, kas aprakstīta dokumentā “ Labour market policy database – Methodology – Revision of June 2006 ”, jo daži no EGF finansētajiem pasākumiem neatbilst nevienai tā kategorijai (piemēram, darba meklētāju pabalsti un apmācības pabalsti). 2008. gadā apstiprinātajās astoņās EGF intervencēs dalībvalstis neierosināja EUROSTAT klasifikācijas kategorijas, kurās šajā tabulā norādītas ar “Nav pieejams”. [10] Tā sauktā “ESF Federālā Nodarbinātības biroja programma”, Ziemeļreinas Vestfālenes federālās zemes darbības programmas 2. mērķis un Bavārijas brīvvalsts programma. [11] Atbilstoši valstu klasifikācijām.